b'\n_START_ARTICLE_\nDwight David Eisenhower\n_START_SECTION_\n\xc5\xbdivljenje\n_START_PARAGRAPH_\n14. junija 1911 je vstopil v Voja\xc5\xa1ko akademijo ZDA in 12. junija 1915 diplomiral kot 61. v letniku ter 5373. diplomiranec v zgodovini West Pointa._NEWLINE_Dve leti je nato pre\xc5\xbeivel v 19. pehotnem polku. Eisenhower je bil razo\xc4\x8daran, ker se ni mogel udele\xc5\xbeiti bojev v Franciji; ob premirju je tako bil poveljnik Camp Colta, kjer so urili tankovske enote._NEWLINE_V medvojnih letih je pre\xc5\xbeivel v nadaljnjem \xc5\xa1olanju in \xc5\xa1ele leta 1940 je postal poveljnik bataljona._NEWLINE_V drugo svetovno vojno je vstopil kot brigadni general in na\xc4\x8delnik \xc5\xa1taba 3. armade. Decembra 1941 je bil dodeljen general\xc5\xa1tabu, v katerem je ostal do junija 1942. Postal je poveljnik Evropskega operativnega teatra in novembra istega leta je postal \xc5\xa1e poveljnik vrhovni poveljnik zavezni\xc5\xa1ke (ekspedicijske) sile za Severnoafri\xc5\xa1ki operativni teater (pozneje preimenovan v Mediteranski operativni teater)._NEWLINE_Decembra 1943 je postal SHAEF, na katerem polo\xc5\xbeaju je pripravil izkrcanje v Normandiji._NEWLINE_Po kapitulaciji Nem\xc4\x8dije je Eisenhower ukazal zapiranje nem\xc5\xa1kih voja\xc5\xa1kih ujetnikov v tabori\xc5\xa1\xc4\x8da, v katerih praviloma ni bilo zavetja in strani\xc5\xa1\xc4\x8d, kratili pa so jim tudi dostop do hrane, vode in spanja. Kr\xc5\xa1enju \xc5\xbdenevske konvencije se je Eisenhower izognil s tem, da je nem\xc5\xa1ke voja\xc5\xa1ke ujetnike razglasil za "razoro\xc5\xbeeno sovra\xc5\xbeno vojsko" (disarmed enemy forces). Po razli\xc4\x8dnih virih naj bi v teh tabori\xc5\xa1\xc4\x8dih umrlo od nekaj tiso\xc4\x8d do ve\xc4\x8d kot milijon nem\xc5\xa1kih voja\xc5\xa1kih ujetnikov._NEWLINE_Po vojni je postal voja\xc5\xa1ki guverner ameri\xc5\xa1ke zasedbene cone v Nem\xc4\x8diji in bil v letih 1945-48 na\xc4\x8delnik General\xc5\xa1taba Kopenske vojske ZDA._NEWLINE_Decembra 1950 je postal vrhovni poveljnik Nata. V voja\xc5\xa1ki slu\xc5\xbebi je ostal do 31. maja 1952, nakar je vstopil v politiko._NEWLINE_Med letoma 1938 in 1953 je bil tudi predsednik Univerze Columbia._NEWLINE_Med letoma 1953 in 1961 je bil predsednik ZDA.'